चार परीक्षा केंद्रों पर 1600 छात्रों ने दी हिंदी की परीक्षा
प्रखंडके विभिन्न विद्यालयों के करीब 1600 विद्यार्थियों ने मुसाबनी के चार परीक्षा केन्द्रों पर शुक्रवार को मैट्रिक की हिंदी विषय की परीक्षा दी। चार केंद्र में कुल 24 परीक्षार्थी अनुपस्थित रहे। जीसीजेडी उच्च विद्यालय परीक्षा केंद्र में 2, शिव लाल उच्च विद्यालय केंद्र पर 6, मुसाबनी माइंस इंटर कॉलेज में 2, सरस्वती विद्या मंदिर परीक्षा केंद्र पर 14, परीक्षार्थी अनुपस्थित रहे। परीक्षा शांति पूर्ण कदाचार मुक्त वातावरण में संपन्न हुई।
परीक्षा को लेकर जीसीजेडी उच्च विद्यालय परीक्षा केंद्र के केन्द्राधीक्षक शिवपूजन सिंह, दंडाधिकारी एलईओ सावित्री हांसदा, सरस्वती विद्या मंदिर के केन्द्राधीक्षक जय प्रकाश चौधरी और दंडाधिकारी के रूप में कल्याण पदाधिकारी शिव चरण बोदरा, माइन्स इंटर कॉलेज केंद्र पर केंद्राधीक्षक मुरारी मोहन पात्रो दंडाधिकारी प्रभारी कृषि पदाधिकारी दिलीप गिरि, शिव लाल उच्च विद्यालय केंद्र पर केंद्राधीक्षक जगमोहन महतो दंडाधिकारी बीईईओ बैकुंठ महतो तैनात रहे। वहीं बीडीओ संतोष कुमार गुप्ता, डीएसपी अजीत कुमार विमल, सीओ साधु चरण देवगम, थाना प्रभारी सुरेश लिंडा आदि ने भी परीक्षा केंद्रों पर अपनी नजर रखे हुए थे।
जीसीजेडी परीक्षा केंद्र से मैट्रिक की परीक्षा देकर निकलते परीक्षार्थी।
मैट्रिक परीक्षा में 33 परीक्षार्थी रहे अनुपस्थित
चाकुलिया|जैक द्वारा आयोजित मैट्रिक की परीक्षा के अंतिम दिन शुक्रवार को परीक्षार्थियों ने हिन्दी हिन्दी बी की परीक्षा दी। सीओ सह दंडाधिकारी गणेश महतो ने बताया कि शहर के तीन परीक्षा केन्द्रों में 1,666 परीक्षार्थी उपस्थित 33 परीक्षार्थी अनुपस्थित रहे। इसमें केएनजे उच्च विद्यालय में 437, एमएलएचएस प्लस टू विद्यालय में 900 रूंगटा बालिका उच्च विद्यालय में 329 परीक्षार्थी परीक्षा में शामिल हुए।
hin_Deva hin_Deva bho_Deva hin_Deva hin_Deva hin_Deva